Γεώργιος Παρασκευόπουλος

Ο Γεώργιος Παρασκευόπουλος ήταν Έλληνας ποδηλάτης. Συμμετείχε στους θερινούς Ολυμπιακούς Αγώνες του 1896 στην Αθήνα.

Σταδιοδρομία 
Ο Παρασκευόπουλος αγωνίστηκε στον αγώνα 12 ωρών και στον αγώνα δρόμου. Σύμφωνα με τον επίσημο ιστότοπο των Ολυμπιακών Αγώνων, δεν τελείωσε τον αγώνα 12 ωρών. Ωστόσο, σύμφωνα με τον ιστότοπο της ΕΟΕ, που επικαλείται εφημερίδες της εποχής, ο Παρασκευόπουλος τερμάτισε τρίτος. Πράγματι, η εφημερίδα Επιθεώρησις, της 3ης Απριλίου 1986, στην 2η σελίδα, αναφέρει τον Παρασκευόπουλο ως τρίτο έχοντας συμπληρώσει 940 στροφές.

Στον αγώνα δρόμου, δεν ήταν μεταξύ των τριών κορυφαίων από τους επτά ποδηλάτες που συμμετείχαν.

Παραπομπές 

Έλληνες αθλητές της ποδηλασίας
Ποδηλάτες στους Θερινούς Ολυμπιακούς Αγώνες 1896